เจ้าคุณพระสินีนาฏ พิลาสกัลยาณี เฝ้าถวายสักการะสมเด็จพระสังฆราช
วันที่ 1 ส.ค.62 เพจเฟซบุ๊ก สำนักงานเลขานุการสมเด็จพระสังฆราช โพสต์ภาพและข้อความว่า เจ้าพระคุณ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เสด็จลงพระวิหาร วัดราชบพิธสถิตมหาสีมาราม ประทานพระวโรกาสให้ เจ้าคุณพระสินีนาฏ พิลาสกัลยาณี เฝ้าถวายสักการะการนี้ เจ้าคุณพระสินีนาฏ พิลาสกัลยาณี ถวายสักการะพระบรมราชานุสาวรีย์ พระบาทสมเด็จพระจุลจอมเกล้าเจ้าอยู่หัว ถวายสักการะพระพุทธประทีปวโรทัย ประธานพระวิหาร พระอัฐิสมเด็จพระสังฆราชเจ้า กรมหลวงชินวราลงกรณ แล้วบำเพ็ญกุศลถวายสังฆทาน และสนทนาธรรมกับเจ้าพระคุณ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก พร้อมทั้งถวายเครื่องสักการะเป็นมุทิตาแด่เจ้าประคุณ สมเด็จพระมหาวีรวงศ์ ในโอกาสได้รับพระราชทานสถาปนาเป็นสมเด็จพระราชาคณะจากนั้น ถวายสักการะปูชนียวัตถุในพระอาราม แล้วไปยังสุสานหลวง วัดราชบพิธสถิตมหาสีมาราม ถวายสักการะพระราชสรีรางคาร พระสรีรางคาร พระอัฐิพระบรมวงศานุวงศ์ ในมหาจุฬาลงกรณราชสันตติวงศ์ ซึ่งบรรจุอยู่ ณ พระอนุสาวรีย์ต่างๆ ในสุสานหลวง
สมเด็จพระสังฆราช เสด็จลงพระวิหาร วัดราชบพิธสถิตมหาสีมาราม ประทานพระวโรกาสให้ เจ้าคุณพระสินีนาฏ พิลาสกัลยาณี เฝ้าถวายสักการะ
เจ้าคุณพระสินีนาฏ,สมเด็จพระสังฆราช